section_heading: Drugo izdanje
paragraph_text: Godine 1974. započet je rad na drugome izdanju Ukrajinske sovjetske enciklopedije, a dovršen je 1985. godine. Glavni urednik ponovno je bio Mykola Bažan. U uredništvu ponovno je bilo više od 40 osoba. Drugo izdanje se sveukupno sastojalo od 12 sveska i 50.000 slogana. Do toga nagloga porasta broja slogana naprema broju sveska došlo je zbog povećanja broja stupaca s dva na tri. Drugo izdanje je također tiskano i na ruskome. Svaki svezak drugog izdanja tiskan je u 100.000 primjeraka, 50.000 na ruskome i 50.000 na ukrajinskome. Iako je drugo izdanje tiskano u više primjeraka, broj primjeraka na ukrajinskome opada. U „Predgovoru“ (ruski: Предисловия, ukrajinski: Передмови) se navodi da ovo izdanje pokazuje „karakteristične osobine ... sovjetskog naroda – nove povijesne zajednice ljudi“.